Траян Първанов
Приказка

chitanka.info

На Миле Марковски

Нещо си спомних… Не сварих

да ти го кажа… В април,

в този бял месец — навярно

някой от мен те е скрил.

Ти бе наблизо и дишаш,

смееш се с детски каприз —

своята приказка пишеш

върху небесния лист.

Грее в дълбоки простори

Струма до Белоградчик,

шепне, за нещо говори

с каменен тъжен войник.

Цяла облечена в бяло,

с наниз от тънка роса —

пролет край теб е развяла

слънчева буйна коса.

Твоя глас тих и сърдечен

стапя се в облак зелен —

някъде много далече,

някъде близо до мен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.